REPUBLIKA HRVATSKA

VARAŽDINSKA ŽUPANIJA

**OSNOVNA ŠKOLA BELETINEC**

**OBRAZLOŽENJE OPĆEG DIJELA FINANCIJSKOG PLANA OSNOVNE ŠKOLE BELETINEC ZA 2025. GODINU I PROJEKCIJE ZA 2026. I 2027. GODINU**

SADRŽAJ:

[1. UVOD 2](#_Toc180679087)

[2. PRIHODI I PRIMICI 4](#_Toc180679088)

[***2.1 Pomoći iz inozemstva i od subjekata unutar općeg proračuna*** 5](#_Toc180679089)

[***2.2 Prihodi od imovine*** 6](#_Toc180679090)

[***2.3 Prihodi od upravnih i administrativnih pristojbi, pristojbi po posebnim propisima i naknada*** 6](#_Toc180679091)

[***2.4 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima*** 6](#_Toc180679092)

[***2.5 Prihodi iz nadležnog proračuna i od HZZO-a temeljem ugovornih obveza*** 6](#_Toc180679093)

[***2.6 Prihodi i primici po izvorima financiranja*** 7](#_Toc180679094)

[3. RASHODI I IZDACI 9](#_Toc180679095)

[***3.1 Rashodi poslovanja*** 10](#_Toc180679096)

[***3.2 Rashodi za nabavu nefinancijske imovine*** 11](#_Toc180679097)

# UVOD

Sukladno Zakonu o proračunu (NN br. 144/21.), financijski plan proračunskog i izvanproračunskog korisnika sadrži kao i proračun: opći dio, posebni dio te obrazloženje općeg i posebnog dijela financijskog plana za trogodišnje razdoblje. Sadržaj i izgled financijskog plana proračunskog i izvanproračunskog korisnika Varaždinske županije propisan je Pravilnikom o planiranju u sustavu proračuna (NN br. 1/24.), člancima od 28. do zaključno s člankom 39. istog Pravilnika. Pravilnikom o planiranju u sustavu proračuna propisuje se način primjene modificiranog obračunskog načela u postupku planiranja i izvršavanja proračuna Jedinica lokalne i područne (regionalne) samouprave te financijskog plana njenih korisnika, izgled i sadržaj proračuna i financijskog plana, njihova dostava i objava.

U financijskom planu škole se uz podatke o planu za proračunsku godinu (2025.) i sljedeće dvije projekcijske godine (2026. i 2027.) iskazuju i podaci o tekućem planu za 2024. godinu u kojoj se financijski plan izrađuje te podaci o izvršenju za izvještajno razdoblje godine koja prethodi godini u kojoj se financijski plan izrađuje tj. 2023. godina.

U obrazloženju općeg dijela financijskog plana proračunskog i izvanproračunskog korisnika daje se opća slika financijskog plana kroz obrazloženje ukupnih prihoda, primitaka, rashoda i izdataka. Posebni dio obrazloženja financijskog plana proračunskog korisnika sastoji se od obrazloženja programa kroz aktivnosti i projekte zajedno s ciljevima i pokazateljima uspješnosti.

Financijski plan Osnovne škole Beletinec za 2025. godinu iznosi ***750.480,00 eura*** kao i projekcije za 2026. i 2027. godinu. U odnosu na predloženi rebalans za 2024. godinu prijedlog plana nije se znatno mijenjao, uvećan je za 3,8%. U odnosu na rebalans za 2024. godinu, rashodi poslovanja uvećani su za 3,59% te oni iznose 742.230,00 eura. Rashodi za nabavu nefinancijske imovine financijskim planom za 2025. godinu kao i projekcijama za 2026. i 2027. godinu planirani su u iznosu od 8.250,00 eura što je za 33,29% manje nego što je bilo planirano rebalansom u 2024. godini. Sažetak financijskog plana za 2025. godinu i projekcije za 2026. i 2027. godinu prikazane su u ***Tablici 1.***, koja se nalazi ispod.

***Tablica 1.*** Sažetak Financijskog plana za razdoblje 2025.-2027. godine



# PRIHODI I PRIMICI

Ukupni prihodi i primici za 2025. godinu, bez prenesenih viškova, predlažu se u iznosu od 750.480,00 eura, što je za 27.503,00 eura tj. za 3,8% više nego što je planirano rebalansom u 2024. godini. Projekcije za 2026. i 2027. godinu planirane su u istom iznosu kao i financijski plan za 2025. godinu. Tablicom ispod prikazani su planirani prihodi i primici financijskog plana za 2025. godinu i projekcije za 2026. i 2027. godinu.

***Tablica 2.*** Prihodi i primici Financijskog plana za 2025. godinu i projekcije za 2026. i 2027. godinu



***Grafikonom 1.*** koji se nalazi u nastavku, vidljivo je da se najveći dio prihoda i primitaka odnosi na pomoći iz inozemstva i od subjekata unutar opće proračuna (87,37%) , zatim slijede prihodi iz nadležnog proračuna i od HZZO-a temeljem ugovornih obveza (8,92%) i prihodi od upravnih i administrativnih pristojbi, pristojbi po posebnim propisima i naknada (3,20%). Prihodi od imovine i prihodi od prodaje proizvoda i robe te pružanih usluga i prihodi od donacija te povrati po protestiranim jamstvima nemaju značajan udio u sveukupnim prihodima (0,51%).

## ***2.1 Pomoći iz inozemstva i od subjekata unutar općeg proračuna***

 Pomoći iz inozemstva i od subjekata unutar općeg proračuna su najveći planirani prihodi i to u iznosu od 655.700,00 eura. Ovi prihodi obuhvaćaju prihode za zaposlene, materijalna prava zaposlenika te prihode za financiranje školske prehrane financirani od strane Ministarstva znanosti, obrazovanja i mladih. U odnosu na rebalans 2024. godine, ovi prihodi financijskim planom za 2025. godinu i projekcijama za 2026. i 2027. godinu uvećani su za 4,64%.

## ***2.2 Prihodi od imovine***

 Prihodi od imovine su vlastiti prihodi i odnose se na kamate na depozite po viđenju. Financijskim planom 2025. godine oni su planirani u iznosu od 100,00 eura.

## ***2.3 Prihodi od upravnih i administrativnih pristojbi, pristojbi po posebnim propisima i naknada***

 Ovi prihodi odnose se na sufinanciranje usluge produženog boravka od strane roditelja u fiksnom mjesečnom iznosu od 45,46 eura te uplate roditelja za terensku nastavu, izlete i osiguranje učenika. Financijskim planom za 2025. godinu i projekcijama za 2026. i 2027. godinu ovi prihodi planirani su u iznosu od 24.000,00 eura. Projekcija je rađena na broju planiranih učenika upisanih u produženi boravak.

## ***2.4 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima***

 Ovi prihodi odnose se na prihode od prodaje proizvoda od učeničke zadruge i primljenih donacija od stalih subjekata izvan općeg proračuna te sredstva dobivena od najama učionica i školske dvorane. Financijskim planom za 2025. godinu i projekcijama za 2026. i 2027. godinu ovi prihodi planirani su u iznosu od 3.700,00 eura. Ovi prihodi financirani su iz vlastitih izvora.

## ***2.5 Prihodi iz nadležnog proračuna i od HZZO-a temeljem ugovornih obveza***

 Prihodi iz nadležnog proračuna koriste se za financiranje redovne djelatnosti proračunskih korisnika na temelju Odluke o utvrđenim kriterijima, mjerilima i načinu financiranja minimalnog financijskog standarda javnih potreba u osnovnoj školi. Financijskim planom za 2025. godinu i projekcijama za 2026. i 2027. godinu ovi prihodi planirani su u iznosu od 66.980,00 eura. U odnosu na rebalans 2024. godine nije bilo značajnih promjena.

## ***2.6 Prihodi i primici po izvorima financiranja***

Prihodi i primici razvrstani po izvorima financiranja prikazani su ***Grafikonom 2.*** ispod iz kojeg je vidljivo da se najveći dio rashoda financira iz izvora Ostale pomoći 87,37%. Ovi prihodi planirani su za plaće i materijalna prava zaposlenika te školsku prehranu učenika koju financira Ministarstvo znanosti, obrazovanja i mladih. Na izvoru decentralizirana sredstva planiraju se prihodi za pokriće rashoda iz nadležnog proračuna za financiranje redovne djelatnosti škole, a koji su utvrđeni kriterijima, mjerilima i načinu financiranja minimalnog financijskog standarda javnih potreba. Udio prihoda planiranih na izvoru decentralizirana sredstva iznosi 6,72%. Svi prihodi planirani po pojedinim izvorima mogu se utrošiti samo za unaprijed utvrđene namjene.

# RASHODI I IZDACI

Ukupni rashodi i izdaci predloženi financijskim planom za 2025. godinu iznose 750.480,00 eura, isto kao i u projekcijama za 2026. i 2027. godinu. U odnosu na rebalans 2024. godine ukupni rashodi novim planom uvećani su za 2,97%. Tablicom ispod prikazani su rashodi i izdaci prema ekonomskoj klasifikaciji.

***Tablica 3***. Rashodi i izdaci Financijskog plana za 2025. godinu i projekcije za 2026. i 2027. godinu



U nastavku ***Grafikonom 3*** vidljivo je kako se najveći udio rashoda i izdataka odnosi na rashode za zaposlene (82,16%), slijede materijalni rashodi (16,27%) zatim naknade građanima i kućanstvima na temelju osiguranja i druge naknade (0,35%), rashodi za nabavu proizvedene dugotrajne imovine (1,09%), financijski rashodi (0,09%), ostali rashodi (0,02%) te rashodi za dodatna ulaganja na nefinancijskoj imovini (0,02%).

## ***3.1 Rashodi poslovanja***

 Ukupni rashodi poslovanja u 2025. godini planirani su u iznosu od 742.230,00 eura što je za 3,59% u odnosu na rebalans 2024. godine. Rashodi poslovanja sastoji se od rashoda za zaposlene, materijalnih rashoda, financijskih rashoda, naknada građanima i kućanstvima na temelju osiguranja i druge naknade te ostali rashodi.

 ***Rashodi za zaposlene*** u 2025. godini planirani su u iznosu od 616.620,00 eura što je u odnosu na 2024. godinu povećanje za 4,93%. Do povećanje rashoda došlo je zbog potreba zapošljavanja učiteljice na puno radno vrijeme u produženom boravku radi većeg broja upisa učenika u isti.

 ***Materijalni rashodi*** u 2025. godini planirani su u iznosu od 122.110,00 eura što je u odnosu na rebalans za 2024. godinu smanjenje od 1,53%. Od toga iz županijskog proračuna planirano je 50.400,00 eura, a iz vlastitih izvora planirano je 71.710,00 eura.

 ***Financijski rashodi*** odnose se na rashode za financiranje bankarskih usluga i usluge platnog prometa. U planu za 2025. godinu, financijski rashodi planirani su u iznosu od 700,00 eura kao što je bilo planirano i u rebalansu za 2024. godinu.

 ***Naknade građanima i kućanstvima na temelju osiguranja i druge naknade*** odnose se na nabavu jednogodišnjih radnih udžbenika financiranih od strane Ministarstva znanosti, obrazovanja i mladih. U 2025. godini ovi rashodi planirani su u iznosu od 2.650,00 eura što je manje za 33,75% u odnosu na 2024. godinu.

 ***Ostali rashodi*** odnose se na rashode za nabavu potrebnih higijenskih menstrualnih potrepština učenicama financiranih od strane Ministarstva. U 2025. godini ovi rashodi planirani su iznosu 150,00 eura. U odnosu na 2024. godinu ovi rashodi planirani su u istom iznosu.

## ***3.2 Rashodi za nabavu nefinancijske imovine***

 Rashodi za nabavu nefinancijske imovine planirani su u 2025. godini u iznosu od 8.250,00 eura što je za 33,29% manje nego u 2024. godini. Planirani rashodi su manji, jer je u 2024. godini izvršena sanacija krova školske dvorane.